kardosdrur/scandi-wiki huggingface dataset:
Finlands regionsforvaltninger

Finlands regionsforvaltninger ((svensk: regionförvaltningsverk (RFV)), (finsk: aluehallintovirasto (AVI))) afløste lenene den 1. januar 2010.

Reformen i 1997 
Lenene var blevet indført i Sverige-Finland i 1634. I tidens løb er der blevet oprettet og nedlagt len. I 1996 var der 12 len. I 1997 skete der en sammenlægning, så der kun var seks len tilbage. Samtidig blev kommunerne organiseret i 20 sekundærkommuner (kommuneforbund eller landskabsforbund), der bliver betegnet som landskaber.

Militære len 
I 2008 blev der oprettet fire militære len. Det var Södra Finlands militärlän, Västra Finlands militärlän, Norra Finlands militärlän og Östra Finlands militärlän

Regionsforvaltninger fra 2010 
I 2010 blev en del af lenenes opgaver overtaget af de nyoprettede erhvervs-, trafik- og miljøcentraler (svensk: närings-, trafik- och miljöcentralen (ntm-centralen, ntm), finsk: elinkeino-, liikenne- ja ympäristökeskus (ely-keskus, ely)). 

De resterende opgaver blev overtaget af ligeledes nyoprettede regionsforvaltninger. Vestfinlands len blev delt mellem Sydvestfinlands regionsforvaltning og Vest og Indre Finlands regionsforvaltning. 

De øvrige regionsforvaltninger dækker de samme geografiske områder som de tidligere len. Det er Laplands regionsforvaltning, Nordfinlands regionsforvaltning, Østfinlands regionsforvaltning, Sydfinlands regionsforvaltning og Statens ämbetsverk på Åland. 

En regionsforvaltning ledes af en overdirektør, dog er titlen som landshøvding bevaret på Ålandsøerne.

Magistrater 
Den lokale statsforvaltning varetages af magistraterne (finsk: maistraatti), der hører under regionsforvaltningerne.

 
Etableret i 2010
Sildfærgen

Rømø-Sild færgen, Sildfærgen eller Syltfaehre er et nordtysk færgeselskab som besejler den ni sømil lange rute mellem Havneby på Rømø og List på Sild. Færgen på ruten er dobbeltenderfærgen SyltExpress fra 2005. Den har plads til ca. 80 personbiler og 599 passagerer. Færgen blev bygget i 2005 på Fiskerstrand Verft i Norge. Overfarten varer cirka 40 minutter. Selve ruten krydser Listerdyb. Sildfærgen er et datterselskab af Förde Reederei Seetouristik fra Flensborg, som også står for sejladsen mellem Aarhus og Kalundborg.

Historie 
Rutesejladsen mellem Rømø og Sild startede i 1963 under det danske rederi Lindinger. Efter Asger Juul Linding Lindingers konkurs, overtog Flensburger Förde Reederei d. 1. maj 1979 driften på Rømø-Sild Linien.

Tidligere færger på ruten 
 Anø (fra 1966: Anø Lindinger)(1963–1975): Bilfærge, kapacitet 250 passagerer og 25 personbiler
 Uthlande/Friesland  (1964–1967): Personfærge, kapacitet 200 passagerer
 Sylt (1966–1976): Bilfærge, kapacitet 756 passagerer og 28 personbiler
 Egeskov (1967): Bilfærge, kapacitet 350 passagerer og 14 personbiler 
 Rømø (1968–1974): Bilfærge, kapacitet 200 passagerer og 30 personbiler
 Adriana (1970): Personenfærge, kapacitet 200 passagerer
 Mrs Sippi (1971–1978): Personfærge, kapacitet 240 passagerer
 Westerland (1971–1983 og 1991–2005): Bilfærge, kapacitet 400 passagerer og 55 personbiler
 Vikingland (1974–2005): Bilfærge, kapacitet 585 passagerer og 65 personbiler
 Rømø (1980-1982): Personfærge, kapacitet 245 passagerer

Trivia 
SyltExpress blev brugt som location for nogle af scenerne i Roman Polanskis Skyggen (original titel: The Ghost Writer). I filmen optræder SyltExpress som Bay Line Ferries under amerikansk flag.
Scenen hvor hovedpersonen tjekker ind på et hotel er optaget i færgeselskabets bygning i Havneby. I filmen ses bag receptionisten en model af enten Westerland eller Vikingland.

Eksterne links 
 Sildfærgens hjemmeside  og 
 www.faergelejet.dk - Side med billeder og oplysninger om færger på ruten
 Færgen Westerland 
 Privat side om ruten, med billeder af en del af færgerne

Fodnoter 

Rømø
Færgen
Sønderjylland (på tværs af landegrænser)
Koulikoro (region)

Koulikoro er en region i Mali. Den ligger i den vestlige del af  landet og grænser til regionerne Kayes, Ségou og Sikasso. Den grænser også til landene Mauritanien i nord og Guinea i syd. Hovedstadsdistriktet Bamako er helt omsluttet af regionen Koulikoro.

Koulikoro er endestation for Dakar–Nigerbanen og en vigtig havn på floden Niger

Administrativ inddeling
Koulikoro er inddelt i syv kredse (Cercle). Disse er inddelt i 106 kommuner.

 Banamba
 Dioïla
 Kangaba
 Koulikoro
 Kolokani
 Kati
 Nara

Malis regioner
Erhvervs-, trafik- og miljøcentraler i Finland

Erhvervs-, trafik- og miljøcentralerne i Finland (svensk: närings-, trafik- och miljöcentralen (ntm-centralen, ntm), finsk: elinkeino-, liikenne- ja ympäristökeskus (ely-keskus, ely)) er statslige institutioner, der blev oprettede, da lenene blev nedlagte den 1. januar 2010.

Ansvarsområder 
Centralerne har tre ansvarsområder. Det er:
 erhverv, arbejdskraft, kompetencer og kultur
 trafik og infrastruktur
 miljø og naturressourcer

På disse områder har centralerne overtaget opgaver fra lenene. 

Desuden har centralerne fået opgaver fra en række tidligere statsinstitutioner som fx arbejds- og erhvervscentralerne, de regionale miljøcentraler, kontorerne for miljøtilladelser, vejdistrikterne og arbejdstilsynet.

Regionsforvaltninger 
Lenenes øvrige opgaver er overtaget af Finlands regionsforvaltninger.

Regional inddeling 
I 2010 blev der oprettet en række erhvervs-, trafik- og miljøcentraler:
 centraler med tre ansvarsområder: Birkaland, Egentliga Finland, Lappland, Mellersta Finland, Norra Savolax, Norra Österbotten, Nyland, Södra Österbotten og Sydøstlige Finland (Kymmenedalen og Södra Karelen). 
 centraler med to ansvarsområder (ansvarsområdet erhverv, arbejdskraft, kompetencer og kultur samt ansvarsområdet miljø og naturressourcer): Kajanaland (under centralen i Norra Österbotten), Norra Karelen (under centralen i Norra Savolax), Södra Savolax (under centralen i Norra Savolax) og Søndre Tavastland (Egentliga Tavastland og Päijänne-Tavastland, under centralen i Nyland).
 centraler med et ansvarsområde (ansvarsområdet erhverv, arbejdskraft, kompetencer og kultur): Vestre Satakunta (under centralen i Egentliga Finland) og Österbotten (Österbotten og Mellersta Österbotten, under centralen i Södra Österbotten). 

Finlands regionsforvaltninger
Erhvervsliv
Arbejdsmiljø
Trafikmyndigheder og -organisationer
Veje
Miljøvirksomheder
Etableret i 2010
Kostebinder

En kostebinder var den håndværker, der fremstillede (og solgte) koste, der i almindelighed var bundet af birkeris, men også gyvel har været anvendt og især i England hedelyng. Da koste på et senere tidspunkt blev bundet på samme måde som en børste på en børstebund, kunne også en børstenbinder binde koste; men principielt er der forskel på en kostebinder og en børstenbinder.

Husflid
Håndværk
Materiel kultur
Kulturteknik
Stillingsbetegnelser
Grudziądz

Grudziądz () er en by i voivodskabet Kujavien-Pommern i Polen ved floden Wisła, med 97.676(2013) indbyggere.

Byen er berømt for sin middelalderlige bymur, Grudziądz kornlager, blev opført fra 1346-1351, og den er erklæret et nationalhistorisk monument.

Sport 
De mest populære sportsklubber i byen er GKM Grudziądz (speedway) og Olimpia Grudziądz (fodbold).

Galleri

Kilder

Eksterne henvisninger 

Byer i Polen
Kostrzyn nad Odrą

Kostrzyn nad Odrą () er en by i det vestlige Polen, ved floderne Oder og Warta, på grænsen til Tyskland. Byen har  indbyggere og ligger i voivodskabet Lubusz.

Referencer 

Byer i Polen
Joachim Godske Wedell-Wedellsborg

Joachim Godske baron Wedell-Wedellsborg (19. september 1860 i Flensborg – 17. januar 1937 på Bispebjerg Hospital) var en dansk embedsmand, der blandt andet var amtmand i Svendborg Amt.

Ungdom og uddannelse
Han blev født i Flensborg, hvor hans far Vilhelm Ferdinand baron Wedell-Wedellsborg var amtmand for Flensborg Amt. Hans mor var Louise Marie Sophie komtesse Schulin, datter af lensgreve Sigismund Ludvig Schulin, der var amtmand over Frederiksborg Amt.

Joachim Wedell-Wedellsborg blev student fra Frederiksborg lærde Skole i 1878 og dimitterede som cand. jur. fra Københavns Universitet i 1884.

Karriere
Herefter var han fuldmægtig ved Københavns Amts Nordre Birk og blev efterfølgende ansat i Indenrigsministeriet, hvor han var fra 1888 til 1898. Samme år blev han 3. august udnævnt til amtmand for Hjørring Amt med tiltrædelse 1. september. Her var han, indtil han 6. marts 1905, med tiltrædelse 1. april, blev flyttet til Svendborg Amt. Herfra fik han afsked 13. oktober 1930 med virkning fra 31. oktober.

20. januar 1900 blev Wedell-Wedellsborg Ridder af Dannebrog, 22. december 1906 Dannebrogsmand, 13. september 1911 kammerherre, 11. marts 1917 Kommandør af 2. grad af Dannebrog og slutteligt 9. juli 1924 Kommandør af 1. grad.

Tillidshverv 
Fra 1898 var han fast formand for landvæsenskommissionerne i Hjørring Amtsrådskreds; 1902 formand for Kommissionen til overvejelse af spørgsmålet om en revision af den gældende lovgivning om saltvandsfiskeriet; fra 1905 fast formand for landvæsenskommissionerne i Svendborg Amtsrådskreds; 1907-31 formand for Svendborg Banks repræsentantskab; fra 1922 formand for Nødhjælpsarbejdsudvalget for Svendborg Amt samt medlem af bestyrelsen for Forsikringsselskabet »Danmark«.

Privatliv
Han ægtede 30. april 1896 i Borup Kirke Sophie Christiane Bruun de Neergaard (19. februar 1876 på Svenstrup – 16. juni 1938 i København), datter af godsejer og kammerherre Vilhelm Peter Christian Bruun de Neergaard.

Kilder og eksterne henvisninger 
 Danske Jurister 1736-1936.

Eksterne henvisninger 
 

Amtmænd fra Danmark
Joachim Godske
Personer fra Flensborg
Baroner fra Danmark
Kommandører af 1. grad af Dannebrog
Personer i Kraks Blå Bog (afdøde)
Kammerherrer fra Danmark
Danskere i 1800-tallet
Danskere i 1900-tallet
Jurister fra Danmark
British Interplanetary Society

British Interplanetary Society (BIS) blev grundlagt i 1933 af Philip E. Cleator og er den ældste rumrejse fortaler organisation i verden hvis mål kun er at understøtte og promovere astronautik og rumudforskning.

Struktur 
BIS er en non-profit organisation med hovedkvarter i London og er finansieret af by medlemmernes bidrag. BIS udgiver det akademiske tidsskrift Journal of the British Interplanetary Society og ugebladet Spaceflight.

BIS har adresse på South Lambeth Road (A203) nær Vauxhall Station, og ikke langt fra Secret Intelligence Service bygningen.

Historie 
BIS kom efter American Interplanetary Society (grundlagt 1930), det tyske VfR og Sovjetiske raket forskningsgrupper, men til forskel fra dem, blev BIS aldrig absorberet ind i en national industri.

Udgivelser 
I 2008 udgav BIS 'Interplanetary', en historie af foreningen til dato.

Kilder/referencer

Eksterne henvisninger 
 BIS Homepage

Rumfartsorganisationer
Organisationer fra Storbritannien
Ségou (region)

Ségou er en region i Mali. Den ligger midt i landet og grænser til regionerne Sikasso, Tombouctou, Mopti og Koulikoro. Den grænser også til landene Mauritanien i nord og Burkina Faso i syd.

Administrativ inddeling 
Ségou er inddelt i syv kredse (Cercle). Kredsene er videre inddelt i 118 kommuner.

 Bla
 Barouéli
 Macina
 Niono
 Ségou
 San
 Tominian

Malis regioner
IDE

IDE eller Ide har flere betydninger:

 Idé

Biologi 
 Intact dilation and extraction – en form for abort.
 Insulin degrading enzyme – et enzym

Computere 
 Integrated development environment
 Integrated Drive Electronics – et computer hardware bus.
Tøndering

Tøndering er en lille by i Nordsalling mellem Roslev og Durup,der bor kun nogle få hundrede indbyggere, som hovedsageligt er gårde og landsteder i oplandet til byen. Byen er vel nok mest kendt for bokseklubben BK-Nordsalling og Sallingsund BMX.

Lokaliteter i Skive Kommune
Anonymous

Det engelske ord anonymous betyder anonym og ordet anonymous har flere betydninger på dansk:
 Anonymous (bevægelse)
 Anonymous (film)
Jens Laustsen

Jens Laustsen (født 8. januar 1890, dødsdato ukendt) var en dansk arkitekt.

Uddannet som tømrer, afgangseksamen fra Odense tekniske Skole 1915, Kunstakademiets afgangsprøve 1923. Assistent hos forskellige arkitekter 1915-24, fra 1924 selvstændig virksomhed i København. Har bygget Genforeningstårnet på Ejer Bavnehøj 1924 samt flere villaer og sommerhuse.

Jens Laustsen tegnede genforeningstårnet og vandt i 1923 den udskrevne arkitektkonkurrence. Det vides med bestemthed – men ellers er der tale om en forholdsvis ukendt arkitekt.

Kilde 
 Ejer Bavnehøjs Venner – DKs højeste forening 

Arkitekter fra Danmark
Jonathan Cantwell

Jonathan Cantwell (født 8. januar 1982, død 6. november 2018) var en australsk professionel cykelrytter. I januar 2012 skiftede han til det danske cykelhold , efter tre år som rytter på hold i hjemlandet.

Cantwell hentede tidligt mange sejre på især den australske, asiatiske og nordamerikanske scene. Cantwell var sprinter, og det var hovedsageligt i massespurterne han hentede sine sejre. I 2012 vandt han bl.a. 2 etapesejre i Tour de Taiwan.

I 2012 debuterede han i Tour de France for . Her skulle han hjælpe holdets argentinske sprinter, Juan José Haedo, i massespurterne. På 4. etape blev Haedo imiderlertid forhindret i af deltage i spurten pga. af et styrt, så Cantwell kunne køre sin egen chance. Det blev til en 6. plads.

Eksterne henvisninger 

 

Mandlige cykelryttere fra Australien
Personer fra Brisbane
Christopher Juul-Jensen

Christopher Juul Jensen (født 6. juli 1989) er en dansk cykelrytter, som for øjeblikket kører for .

Han startede sin karriere for  og ved indgangen til 2012, skrev han professionel kontrakt med Team Saxo Bank-Tinkoff Bank. Christopher Juul-Jensen er født i Irland, hvor han boede de første 16 år af sit liv. Han opnåede sin karrieres klart største triumf, da han foruden at blive danmarksmester i enkeltstart, også vandt Post Danmark Rundt i 2015.

Grand Tour tidslinje, samlede klassement 

WD = Withdrew; IP = I gang

Vinder af 4. etape af Tour de Suisse 2018.

Referencer

Eksterne henvisninger 

 

Mandlige cykelryttere fra Danmark
Deltagere for Danmark ved sommer-OL 2016
Cykelryttere ved sommer-OL 2016 
Danmark Rundt-vindere
Deltagere for Danmark ved sommer-OL 2020
Cykelryttere ved sommer-OL 2020
Rafał Majka

Rafał Majka (født 12. september 1989) er en polsk cykelrytter, der cykler for det professionelle cykelhold . Før det kørte han for det russiske World Tour-hold  fra 2011 og indtil holdet blev nedlagt i 2016.

Majka fik sin første professionelle kontrakt i 2011, da han blev tilknyttet dengang danske . Før dette havde han kørt som amatør for to mindre italienske hold.

Han vandt bronze i linjeløbet ved OL 2016 i Rio.

Karriere

Amatørårene
I sin 3 år lange amatørkarriere kørte han på tre forskellige hold, heraf et halvt år som stagiaire på Miche-Silver Cross-Selle Italia fra San Marino. Eneste nævneværdige resultater var en ottendeplads i GP Capodarco, 2009, og en sejr på anden etape, der var en enkeltstart, i U23-løbet Carpatia Couriers Path og en samlet tiendeplads i samme løb, 2010.

2011-sæsonen
På sit første år på Saxo Bank-Sungard kørte han fortrinsvis gode placeringer hjem i diverse ungdomsklassementer, heraf en tredjeplads i Tour of California 2011's ungdomsklassement.

2012-sæsonen
I 2012 trådte han for alvor ind på den internationale cykelscene, da han kørte sin anden Grand Tour og anden Vuelta som hjælperytter for Alberto Contador. Imidlertid havde der været planlagt mere for Majka, der skulle have været klassementshåb i Giroen, hvilket en skade satte en stopper for. Efter at have gjort en overordentlig god figur i Vueltaen rundede han sæsonen af med en samlet ottendeplads i Tour of Beijing, hvilket rakte til sejr i ungdomsklassementet, og en tredjeplads i Japan Cup.

2013-sæsonen
2013 blev året, hvor Majka kørte sin første Giro og oven i købet som kaptajn, hvilket endte ud i en samlet syvendeplads og en andenplads i ungdomsklassementet efter colombianeren Carlos Betancur. Siden kørte han sig til en andenplads på 5. etape af Østrig Rundt. I Polen rundt var han efter Kongeetapen nr. 1  i den samlede stilling, og kunne derfor iklæde sig føretrøjen.

Referencer

Eksterne henvisninger 

 Profil på Feltet

Mandlige cykelryttere fra Polen
Olympiske bronzemedaljevindere fra Polen
Medaljevindere ved sommer-OL 2016
Cykelryttere ved sommer-OL 2016
Deltagere for Polen ved sommer-OL 2016
Sam Hutchinson

Samuel Edward "Sam" Hutchinson (født 3 august 1989, Slough i England ) er en engelsk fodboldspiller, som er på kontrakt hos den engelske klub Sheffield Wednesday. Hutchinson spiller enten i det centrale forsvar eller som højre back.

Han har spillet flere u-landskampe for England både på U18 og U19 landsholdet og har været udtaget til U21, hvor han stadigvæk har sin debut til gode.  

Fodboldspillere fra England
Fodboldspillere fra Chelsea F.C.
Fodboldspillere fra Nottingham Forest F.C.
Fodboldspillere fra SBV Vitesse
Fodboldspillere fra Sheffield Wednesday F.C.
1. Fußball-Bundesliga 2012-13

1. Fußball-Bundesliga 2012-13 var den 50. sæson siden oprettelsen af ligaen. Turneringen startde den 24. august 2012 med en kamp mellem de forsvarende mestre Borussia Dortmund og Werder Bremen.
Greuther Fürth blev med deres debut den 52. klub, der har prøvet at spille i Bundesligaen.

Turneringsstrukturen var fastlagt sådan, at de fleste runder blev spillet således:
 1 kamp fredag kl. 20:30
 5 kampe lørdag kl. 15:30
 1 kamp lørdag kl. 18:30
 1 kamp søndag kl. 15:30
 1 kamp søndag kl. 17:30
Dette blev der dog blive afveget fra i uger op til landskampe, europacupkampe samt de to sidste runder, hvor alle spiller samtidig. Desuden ville der forekomme midtugerunder.

Klubber 
Oprykkerne SpVgg Greuther Fürth udvidede kapaciteten på deres Trolli Arena til 18.000 tilskuere for at garantere at alle kampene i sæsonen blev spillet på deres egen hjemmebane. Bayern München udvidede også kapaciteten på Allianz Arena med 2.000, hvilket gav en ny tilskuerekapacitet på 71.000.

Stillingen 
Med en placering som nr. 3 på UEFA's klubrangliste går de 3 bedste klubber i Bundesligaen direkte i Champions League 2013-14 gruppespillet, mens nr. 4 skal i Play-off.

Resultater

Nedrykningsplayoff 
1899 Hoffenheim som 16. plads mødte 3. plads fra 2. Bundesliga 2012-13, 1. FC Kaiserslautern i en playoff-kamp på ude og hjemmebane.

1899 Hoffenheim vandt 5–2 samlet, og beholdte deres Fußball-Bundesliga-plads i 2013–14-sæsonen.

Statistik

Topscorers

Top assists

Referencer

Eksterne henvisninger 
  Bundesliga.de  
 dfb.de   

Sæsoner i 1. Fußball-Bundesliga
Fodboldsæson 2012-13
László Bárdossy

László Bárdossy (født 10. december 1890 i Szombathely, Ungarn, død 10. januar 1946 i Budapest) var en ungarsk diplomat og politiker. Han var Ungarns statsminister i perioden 1941-1942. 

Ved udenrigsminister István Csákys afgang i slutningen af januar 1941 udnævntes Bárdossy til dennes efterfølger i Pál Telekis regering. På grund af Nazitysklands angreb på Jugoslavien og splittelsen omkring den førte politik i Ungarn begik Teleki selvmord i april, og Ungarns regent Miklós Horthy udnævnte Bárdossy till ny statsminister.

Som regeringschef førte Bárdossy en udpræget protysk udenrigspolitik og mente at en alliance med Nazityskland indebar en mulighed for, at Ungarn kunne generobre de områder, man måtte afstå i forbindelse med Versaillesfreden. Horthy og Bárdossy sendte desuden ungarske tropper til at assistere tyskerne i Jugoslavien.

Bárdossy var antisemit og antikommunist, hvilket prægede hans politik. Han lod indføre en række antijødiske love og indskrænkede jødernes borgerlige og økonomiske rettigheder. Desuden sanktionerede han deportationer af de ungarske jøder samt massakrerne på sammenlagt 16.000 jøder i Kamenets-Podolsk og Novi Sad.

Da Nazityskland i juni 1941 angreb Sovjetunionen, lykkedes det Horthy at hindre Bárdossy i at erklære krig. Da Sovjetunionen 40 dage senere bombede den ungarske by Košice, godkendte Bárdossy krig mod Sovjetunionen, selvom han ingen tilladelse havde fra det ungarske parlamentet. Efter Japans angreb mod Pearl Harbor i december 1941 erklærede Bárdossy krig mod USA efter pres fra tysk side. På grund af disse hændelser blev Bárdossy afskediget den 7. marts 1942 af Horthy og erstattet med den mere moderate Miklós Kállay. Efter Nazitysklands invasion af Ungarn i marts 1944 samarbejdede Bárdossy og hans tilhængere med statsminister Döme Sztójay og senere med Ferenc Szálasis Pilekorspartiet.

Efter 2. verdenskrigs afslutning blev Bárdossy på sovjetisk initiativ stillet for en ungarsk folkedomstol og blev dømt i december 1945 til døden for krigsforbrydelser og forbrydelser mod menneskeheden. Han blev skudt i januar 1946.

Eksterne henvisninger 

Personer fra Ungarn
Krigsforbrydere
Personer henrettet ved skydning
Forbrydere i Holocaust
Holocaust i Ungarn
Politikere fra Ungarn
Finlands grundlov

Finlands grundlov (, ) blev vedtaget i 2000, og den erstatter i alt fire tidligere forfatningslove: Regeringsformen fra 17. juli 1919, rigsdagsordningen fra 1928, Rigsretsloven fra 1922 og Ministeransvarsloven fra 1922.

Baggrund 
Den nye grundlov blev begrundet med behovet for at samordne og revidere bestemmelserne; men der blev ikke lavet grundlæggende ændringer i forfatningen eller statsskikken. Der var blevet gennemført nogle mindre ændringer i 1980'erne, men disse blev anset for at være utilstrækkelige.
 
Grundloven blev vedtaget af en stort set enig rigsdag. Ved den endelige afstemningen stemte 175 ja, mens to stemte nej. 

Sammenlignet med de tidligere forfatningslove, så har rigsdagen fået styrket sin stilling overfor regeringen, mens regeringen har fået styrket sin stilling overfor præsidenten. Borgernes grundlæggende friheder og rettigheder er blevet tydeligere. Nogle bestemmelser om rigsdagens interne arbejdsformer er blevet trukket ud af grundloven.

Grundlovens indhold 
Loven består af 13 kapitler og 131 paragrafer. 
 Første kapitel behandler statsskikkens formål og grundlag, og angiver blandt andet at Finland er en republik og et demokrati. Videre fastslår man, at udøvelse af offentlig magt skal være hjemlet i lov, og at statsmagten tilhører folket, der repræsenteres af Rigsdagen. Videre fastslås det, at Finlands territorium er helt og udeleligt. 
 Andet kapitel behandler friheder og rettigheder: legalitetsprincippet, ytringsfrihed og forsamlingsfrihed. I § 17 findes der også en bestemmelse om, at Finlands nationale sprog er finsk og svensk. 
 Tredje og fjerde kapitel beskriver Rigsdagens størrelse, sammensætning, og bestemmelser for valg.
 Femte kapitel regulerer præsidenten og dennes rolle. 
 Sjette kapitel beskriver procedurerne for lovgivning. Kapitlet fastlægger også rammene for Ålands selvstyre – dette omtales også i § 120
 Niende kapitel behandler domstolenes uafhængighed og dommernes rolle.
 Ellevte kapitel beskriver organiseringen af statens forvaltning. 
 Tolvte kapitel beskriver forsvaret og værnepligten.

Ekstern link 
 Justitieministeriet: Grundlagen 

Grundlove
Grundlov
Ombytningsmotor

Ombytningsmotor er et begreb brugt i bilbranchen om en renoveret motor, som erstatter en identisk motor som var monteret i bilen fra fabrikken.

Normalt benyttes begrebet ikke om en fabriksny motor, men om en brugt motor som er blevet renoveret. For det meste er en ombytningsmotor bygget ud af en defekt motor, hvor f.eks. en eller flere cylindre er blevet udboret.

Bilens kilometerstand tilpasses ikke ombytningsmotorens hidtidige kilometerstand, da resten af bilen allerede har kørt det antal kilometer, som fremgår af bilens kilometertæller. Derimod skrives ombytningsmotorens kilometerstand og indbygningsdato i bilens servicehæfte.

Motorer